
· Vasalóház
	· Stílusjegyek
	· Historikus-szecessziós

	· Tervező
· Építtető
· Kivitelező
	· Baumhorn Lipót (1860–1932)
· Szeged–Csongrádi Takarékpénztár Rt. építtette bérházként.
· A vasmunkák készítője Kónya György.

	· Az épület ismertetése, értékelemzése







	· A szegediek ajkán az utóbbi évtizedekben Vasalóháznak nevezett épületet az 1845-ben alapított Szeged-Csongrádi Takarékbank építtette. Alakjáról kapta nevét. Messziről szemlélve vaskos formáit, historikus épületnek vélnénk. Hivalkodón mutatós, remekmívű sarki kupoladíszével, sűrűn tagolt mozgalmas homlokzatalakításával, s a földszinti pillérek fejezeteiben a különlegességnek számító vörösréz domborításaival a szecessziós stílus egyik kései, az eklektikába visszasimuló megnyilvánulása. Tervezője rá jellemző módon a korszak többféle stílusának enged teret az épület részleteiben. Különleges vasmunkák a bejárati kovácsoltvas kapuk, az erkélyek és a változatos mintázatokkal készült korlátok. Az igényesen formált homlokzat éke a főbejáratot jelző vörösréz lámpás. A sarkon működő gyógyszertár korhű berendezése is illeszkedik az épület képéhez. További szecessziós gyöngyszemek a homlokzat épületszobrászati díszei: a komikus fejek, az indás díszekkel borított, gazdag mintázatú, faragott oszlopfők, az építészeti tagozatokban legváratlanabb helyeken fölbukkanó stilizált díszítmények. Ez az épület elegáns megjelenésével, míves részleteivel megmutatja, hogy milyen 
· Vasalóház ll.
· fölkészült kézműves tudás állt a századfordulón Szegedre érkezett új stílus szolgálatában.


· Története során funkciója nem változott, jól megőrződtek épületdíszei, lépcsőházának kialakítása, üvegablakai. A földszinti sarokhelyiségében ma is működik az eredetileg 1834-ben alapított Leinzinger-patika, új nevén, Széchenyi gyógyszertárként. A földszinti portálokat kicserélték jellegtelen, stílusidegen fém nyílászárókra.

· 15. Márer-ház

· 17. Beregi-ház

